**J e l e n t é s**

**Mindszentkálla Község Önkormányzata Képviselő-testületének**

**2020. szeptember -i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Csombó Zoltán polgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról, valamint a polgármesteri döntésekről az alábbiakban számolok be:

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**2/2020. (I. 21.) HATÁROZATA**

**Dohány-kiskereskedelmi tevékenység gyakorlásának kijelöléséről**

Mindszentkálla Község Önkormányzata Képviselő-testülete hozzájárul ahhoz, hogy Mindszentkálla községben a Promontor Consult Kft. (székhely: 1052 Budapest, Piarista köz 1.) (képviseli: Bánlaki Balázs Kapocs ABC) a dohánytermék értékesítésére a kijelölést megkapja, tekintettel arra, hogy kijelölés hiányában Mindszentkálla e vonatkozásban ellátatlan maradna.

Utasítja a Polgármestert, hogy a döntésről a Nemzeti Dohánykereskedelmi Nonprofit Zrt-t értesítse.

**Felelős:** Csombó Zoltán, polgármester

**Határidő:** azonnal

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**14/2020. (II. 12.) HATÁROZATA**

**Kötelező felvételt biztosító általános iskolai körzethatárok véleményezéséről**

Mindszentkálla Község Önkormányzata Képviselő-testülete a Balatonfüredi Tankerületi Központ által véleményezésre megküldött kötelező felvételt biztosító iskolák körzethatárainak meghatározására vonatkozó tervezetet megismerte, és az előterjesztés szerinti tartalommal elfogadja.

A Képviselő-testület felkéri a jegyzőt, hogy a határozatot a Balatonfüredi Tankerületi Központ részére küldje meg.

Felelős: dr. Szabó Tímea, jegyző

Határidő: 2020. február 15.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**16/2020. (II. 12.) HATÁROZATA**

**A falugondnoki szolgálat 2020. évi továbbképzési terve jóváhagyásáról**

Mindszentkálla Község Önkormányzata Képviselőtestülete a falugondnoki szolgálat 2020. évi továbbképzési tervét a javaslat A) pontja szerint jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Csombó Zoltán polgármester

Határidő: 2020. február 29.

**A falugondnok tájékoztatása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**18/2020. (II. 12.) HATÁROZATA**

**A Mindszentkálla belterület 391/2. helyrajzi számú ingatlan**

**meghatározott részének elbirtoklásáról**

Mindszentkálla Község Önkormányzata Képviselő-testülete tudomásul veszi a tulajdonában lévő Mindszentkálla belterület 391/2. helyrajzi számú ingatlan meghatározott, Tasner Tamás és Tasner Tamásné 8282 Mindszentkálla, Levendula út 9. szám alatti lakosok (a továbbiakban: Kérelmezők) által használt, 357 m2 nagyságú részének Kérelmezők által történő elbirtoklását.

Mindszentkálla Község Önkormányzata Képviselő-testülete hozzájárul az érintett ingatlanrész vonatkozásában, a tulajdonosváltozás ingatlannyilvántartásban történő rögzítése érdekében, az előterjesztés mellékletét képező telekhatár rendezési megállapodás megkötéséhez.

Mindszentkálla Község Önkormányzata Képviselő-testülete felhatalmazza a polgármestert a telekhatár rendezési megállapodás aláírására.

**Felelős:** Csombó Zoltán, polgármester

**Határidő:** 2020. március 31.

**A megállapodás aláírása megtörtént. A telekhatár rendezés a földhivatali nyilvántartásban átvezetésre került. A vagyonrendelet módosítása folyamatban van.????**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**19/2020. (II. 12.) HATÁROZATA**

**Mindszentkálla, 1194. hrsz.-ú, önkormányzati tulajdonú ingatlan értékesítési szándékáról**

Mindszentkálla Község Önkormányzata Képviselő-testülete kinyilvánítja szándékát arra vonatkozóan, hogy a Mindszentkálla, 1194. hrsz.-ú, az Önkormányzat kizárólagos tulajdonában lévő ingatlant értékesíteni kívánja, melynek értékét 600.000 Ft, azaz Hatszázezer forint összegben állapítja meg.

A Képviselő-testület felkéri a polgármestert, hogy a döntésről az ingatlan megvásárlására kérelmet benyújtót tájékoztassa, továbbá hívja fel határidő kitűzésével nyilatkozattételre, hogy a Képviselő-testület által meghatározott vételárat elfogadja-e.

Felelős: Csombó Zoltán polgármester

Határidő: 2020. március 31.

**Az adás-vételi szerződés aláírása, és a kifüggesztése megtörtént. Földhivatali bejegyzés folyamatban.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**21/2020. (II. 12.) HATÁROZATA**

**A Levendula út 11. szám alatti ingatlanra vonatkozó bérleti szerződésről**

Mindszentkálla Község Önkormányzata Képviselő-testülete a Mindszentkálla, Levendula út 11. szám alatti ingatlanra vonatkozó bérleti szerződés tervezetét megismerte, és azt az alábbiakkal fogadja el:

- annak 8. pontjában a bérleménnyel kapcsolatos munkálatok a vonatkozó jogszabályi rendelkezés szerint kerüljenek szabályozásra;

- a 12. pont kerüljön kiegészítésre azzal, hogy az eddig elvégzett munkálatok: előtető, járólapozás, falak szigetelése, előtér kialakítása, új szoba kialakítása, két szobában parkettázás; a szerződés hatálybalépését követően bérlő köteles az által tervezett beruházásokat a 9. és jelen pont alapján a Bérbeadóval előzetesen egyeztetni.

Felelős: Csombó Zoltán, polgármester

Határidő: 2020. február 29.

**A bérleti szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**22/2020. (II. 12.) HATÁROZATA**

**Medicopter Alapítvány támogatásának elszámolásáról**

Mindszentkálla Község Önkormányzata Képviselő-testülete, a Medicopter Alapítvány (1081 Budapest, Szilágyi u. 3.) részére nyújtott, 2019. évre vonatkozó támogatással való elszámolást elfogadja.

Felelős: Csombó Zoltán polgármester

Határidő: azonnal

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**23/2020. (II. 12.) HATÁROZATA**

**Balaton-felvidéki Szociális, Gyermekjóléti és Háziorvosi Ügyeleti Szolgálat támogatásáról**

Mindszentkálla Község Önkormányzata Képviselő-testülete elhatározza, hogy a Balaton-felvidéki Szociális, Gyermekjóléti és Háziorvosi Ügyeleti Szolgálat (a továbbiakban: Szolgálat) kérelmét támogatja, és a Szolgálat részére a Szolgálat ellátási területén élő a hátrányos helyzetű gyermekek nyári táboroztatásához egyszeri 20.000 Ft, azaz Húszezer forint támogatást nyújt, továbbá a gyermekek szállításához a falubuszt díjmentesen biztosítja.

A Szolgálat köteles a támogatás felhasználásáról tájékoztatást adni.

Felkéri a polgármestert a szükséges intézkedések megtételére.

Felelős: Csombó Zoltán, polgármester

Határidő: 2020. május 31.

**A támogatás átutalása megtörtént. A gyermekek szállítására a falubusz rendelkezésre állt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**24/2020. (II. 12.) HATÁROZATA**

**Köveskál és Térsége Óvoda Társulás társulási megállapodás felülvizsgálatáról**

Mindszentkálla Község Önkormányzata Képviselő-testülete a Köveskál és Térsége Óvoda Társulás Társulási megállapodását felülvizsgálta.

A Képviselő-testület az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadja.

A Képviselő-testület felkéri a jegyzőt, hogy a döntésről a Társulási Tanács elnökét értesítse.

Felelős: Dr. Szabó Tímea jegyző

Határidő: azonnal

**A társulási megállapodás aláírásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**25/2020. (II. 12.) HATÁROZATA**

**Óvodában nyújtott étkezési térítési díjáról szóló rendelet véleményezéséről**

Mindszentkálla Község Önkormányzata Képviselő-testülete az óvodában nyújtott étkeztetés térítési díjáról szóló rendelet módosítását az előterjesztés szerint elfogadásra javasolja.

A Képviselő-testület felkéri a polgármestert, hogy Köveskál Község Polgármesterét a döntésről értesítse.

Felelős: Csombó Zoltán polgármester

Határidő: azonnal

**Az értesítés megtörtént**.

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**44/2020. (VII. 24.) HATÁROZATA**

**Az önkormányzati rendelet megalkotásának elmulasztásával kapcsolatos törvényességi felhívásról**

 Mindszentkálla Község Önkormányzata Képviselő-testülete a Veszprém Megyei Kormányhivatal VE/53/498-1/2020. számú törvényességi felhívásával egyetért, az abban leírtakat elfogadja, a feltárt jogszabálysértő állapot megszüntetéséről intézkedik oly módon, hogy megalkotja a helyi építési szabályzatot, melyhez szükséges előkészítő munkálatokat haladéktalanul megkezdi.

 Felkéri a polgármestert, hogy a döntésről a Veszprém Megyei Kormányhivatalt tájékoztassa

 Felelős: Csombó Zoltán, polgármester

 Határidő: 2020. július 31.

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**45/2020. (VII. 24.) HATÁROZATA**

**Mindszentkálla község településfejlesztési koncepciójának és településrendezési eszközeinek elkészítéséről**

 Mindszentkálla Község Önkormányzata Képviselő-testülete a Konszenzus Pannónia Zrt. 1163 Budapest, Cziráki út 26-32. sz. által benyújtott 2.800.000 Ft + ÁFA, mindösszesen 3.556.000 Ft összegű árajánlatát elfogadja úgy, hogy a megalapozó munkarészekre fordítandó költséget a 2020. évi költségvetése tartaléka terhére vállalja, a további munkarészek elkészítéséhez szükséges forrás a következő évi költségvetésben kerül tervezésre.

 Felkéri a polgármestert a szerződés megkötésére.

 Felelős: Csombó Zoltán polgármester

 Határidő: 2020. augusztus 15.

**A tervezési szerződés aláírása folyamatban van.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**46/2020. (VII. 24.) HATÁROZATA**

**A Mindszentkálla, 640/9., 648/3., 648/1. hrsz.-ú önkormányzati tulajdonú ingatlanok értékesítési szándékáról**

Mindszentkálla Község Önkormányzata Képviselő-testülete kinyilvánítja szándékát arra vonatkozóan, hogy a Mindszentkálla, 640/9., 648/3., 648/1. hrsz.-ú, az Önkormányzat tulajdonában lévő ingatlanokat/ingatlanrészeket értékesíteni kívánja.

A Képviselő-testület felkéri a polgármestert, hogy az ingatlanok értékbecslésének elkészítéséről gondoskodjon.

A Képviselő-testület felkéri a polgármestert, hogy a döntésről az ingatlanok megvásárlására kérelmet benyújtót tájékoztassa.

**Felelős:** Csombó Zoltán polgármester

**Határidő:** 2020. augusztus 31.

**Az ingatlanok értékbecslése elkészült. Az ingatlan eladási áráról a képviselő-testület a következő testületi ülésén dönt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**47/2020. (VII. 24.) HATÁROZATA**

**Mindszentkálla, 199/2. hrsz.-ú ingatlan vonatkozásában használati és szolgalmi jog megállapodás megkötéséről**

Mindszentkálla Község Önkormányzata Képviselő-testülete megtárgyalta az Aquaprofit Zrt. által megküldött, Mindszentkálla, 199/2. hrsz.-ú kivett sporttelep művelési ágú ingatlanon létesített monitoring kút használati és szolgalmi jog alapítására vonatkozó megállapodás tervezetet, az abban foglaltakkal egyetért.

Mindszentkálla Község Önkormányzata Képviselő-testülete felhatalmazza a Polgármestert, hogy a megállapodást aláírja.

Felelős: Csombó Zoltán polgármester

Határidő: 2020. augusztus 31.

**A megállapodás aláírásra került. Az ingatlannyilvántartási bejegyzés folyamatban.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**49/2020. (VIII. 18.) HATÁROZATA**

**Mindszentkálla a 30. sorszámú Szentbékkálla ivóvízellátó víziközmű-rendszerre vonatkozó 2021-2035. évi gördülő fejlesztési terv elfogadásáról**

Mindszentkálla Község Önkormányzatának Képviselő-testülete, mint a 30. sorszámú Szentbékkálla ivóvízellátó víziközmű-rendszer Ellátásért Felelőse a Bakonykarszt Zrt. által 2021-2035. időszakra elkészített Gördülő Fejlesztési Tervet elfogadja.

A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

Felelős: Csombó Zoltán polgármester

Határidő: 2020. augusztus 31.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**50/2020. (VIII. 18.) HATÁROZATA**

**Mindszentkálla a 75. sorszámú Köveskál szennyvízelvezető és – tisztító víziközmű-rendszerre vonatkozó 2021.-2035. évi gördülő fejlesztési terv elfogadásáról**

Mindszentkálla Község Önkormányzata Képviselő-testülete, mint a 75. sorszámú Köveskál szennyvízelvezető és –tisztító víziközmű-rendszer Ellátásért Felelőse a Bakonykarszt Zrt. által 2021-2035. időszakra elkészített Gördülő Fejlesztési Tervet elfogadja.

A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

Felelős: Csombó Zoltán polgármester

Határidő: 2020. augusztus 31.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

 **51/2020. (VIII. 18.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Mindszentkálla Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 42 m³ mennyiségben kemény lombos tűzifára, melyhez önerő biztosítása nem szükséges.

Mindszentkálla Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt szállítás költségeit a Képviselő-testület Mindszentkálla Község Önkormányzata Képviselő-testületének a 2020. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Mindszentkálla Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Csombó Zoltán, polgármester

Határidő: 2020. augusztus 31.

**A pályázat benyújtásra került.**

A Kormány 40/2020. (III. 11.) Korm. rendeletével Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése azon rendelkezése alapján hoztam, mely szerint veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja. Ennek értelmében a veszélyhelyzet visszavonásáig polgármesteri hatáskörben összesen **17**   **db** határozathozatal, továbbá **2** **db** rendeletalkotás történt.

**A Polgármester átruházott hatáskörben hozott döntései:**

Iskolakezdési támogatásra szeptember 9-ig 10 fő kérelmező részére összesen 450.000 Ft került kifizetésre. Lakásfenntartási támogatás 3 kérelmező esetében összesen 15.000 Ft/hó összegben került megállapításra, mely összeg a szolgáltató részére kerül átutalásra.

Rendkívüli települési támogatás megállapítására tekintettel 2 esetben összesen 40.000 Ft összeg támogatás került megállapításra, 1 fő esetében a kérelem elutasításra került.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2020. (IX. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2020. szeptember 09.

 **Csombó Zoltán**

 **polgármester**